
INFORMARE privind intenţia de elaborare 
Plan Urbanistic Zonal : Schimbare de destinație pentru construire Biserică Penticostală - nr.cad.56963, sat Sîntandrei, comuna Sîntandrei, județul Bihor

Primăria Sîntandrei anunţă intenţia de elaborare a unui plan urbanistic zonal pentru schimbare destinaţie în vederea construirii Biserici penticostale ”Elim” în localitatea Sîntandrei.
Terenul pentru construirea bisericii penticostale este situat în nord vestul satului Sîntandrei, în zona de activități agricole nepoluante (Ferma Sînpal), în vecinătatea zonei de locuire, respectiv str.Salciei, și Plopului. Amplasamentul este proprietatea comunei Sîntandrei, domeniu privat și a fost atribuit cu contract de comodat bisericii penticostale, pe o perioadă de 50 de ani.
Accesul la imobil se face din DJ 797,  pe strada din dreapta stadionului, se traversează Peța și apoi se ajunge din str.Salciei..
Conform art.32 din O.U.G. nr.7/2011, pentru construirea bisericii, trebuie schimbată destinaţia iniţială a zonei  din agricolă nepoluantă în instituție de cult, prin elaborarea şi aprobarea de către Comuna Sîntandrei a unui P.U.Z .
Prin studiul de urbanism P.U.Z. se prevede schimbarea funcției și reglementarea acesteia privind: regimul de construire, înălțimea maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor față de aliniament, distanțele față de limitele laterale și posterioare ale parcelei. Necesarul de locuri de parcare și spații verzi se va stabili în corelare cu prevederile H.G. nr.525/1996.
Pe amplasamentul bisericii  nu sunt utilități, dar există în zona învecinată, de locuințe, rețea de alimentare cu energie electrică și gaz, iar rețelele de apă-canal sunt în curs de execuție. La  aceste rețele se va putea racorda și biserica penticostală.
	Etapele preconizate pentru consultarea publicului până la aprobarea P.U.Z. sunt:
1. - informare cu privire la intenţia de elaborare P.U.Z.
2. - consultarea documentaţiei de urbanism, propuneri preliminare
3. - informare cu privire la rezultatele consultării

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com.

PUBLICUL ESTE INVITAT SĂ TRANSMITĂ OBSERVAŢII ŞI PROPUNERIprivind intenţia de elaborare Plan Urbanistic Zonal „Construire Biserică Penticostală ”Elim”- nr.cad.56963 sat Sîntandrei, comuna Sîntandrei, județul Bihor” în perioada 26.07 – 04.08.2016.
	Observaţiile sunt necesare pentru elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/sugestii, în perioada 05–08.08.2016.
	
                  Primar	                 Consilier Urbanism
[bookmark: _GoBack]             Ioan Mărcuş                          		                 Tudora Mihuţa
									
